text:
Nani Kaua’i (Beautiful Kaua`i)
VariousSubmitted by: Kanaka916
Composer: Lizzie Alohikea G C G Aloha a'e au, i ku'u 'aina D7 G D7 I ke ku kilakila Ôo Wai'ale'ale G C G O ke one kaulana, a 'o Nohili D7 G D7 Apo ihoa pa'a pono la i ko poli G C G Na hala onaona 'o Mapuana D7 G D7 E naue oi, i ka one, a ke kai G C G Ina paha 'oe a'e 'ike D7 G D7 I ka nani, o ka wai anapanapa G C G Ho'onioni 'ike, iho ana 'oe D7 G D7 Ahe honehone i ke kumu o ka hana G/A C/D G/A Ha'ina 'ia mai, ana kapuana D7/E7 G/A Ua Nani Kaua'i, i ka malie (repeat verse in A)
Listen to this song
Sorry no video available for this song


c: text/html

text:
For Saturday, April 13, 2013
POSTED: 01:30 a.m. HST, Apr 13, 2013
Synopsis: Three boys decide to steal hubcaps to complete the look of their car, and to impress girls.
———
No nā mea heluhelu aloha o Kauakūkalahale e 'imi ana a e noho ana i ka pono sivila o ka 'āina, e kāmoe aku nei ho'i ma ke ala pono, ke aloha nui lā iā 'oukou a pau. A iā 'oukou 'eā, e ka po'e e 'auana hewa nei i ke ala o ka pōā a me ka 'aihue, aloha nō ka hopena o ka hele kīke'eke'e, no 'oukou ho'i ia. Eia nō na'e, he ha'awina kēia no 'oukou e ho'opa'a ai.
'Ekolu 'ōpio kolohe kēia e noho ana a e no'ono'o ana i ka ho'oponopono i ke ka'a o Kaua, kekahi o ua mau keiki 'ekolu nei. He holo nō ka 'enekini me ka maika'i, a 'o luna o ke ka'a, ua maiau nō ho'i i ka ho'oma'ema'e pinepine 'ia. 'O ke kumu nō na'e o ia mana'o ho'oponopono, i mea nō ho'i ia e hō'oio ai nā keiki 'ekolu i mua o nā wāhine, 'o ia nō 'oe 'o ka moa kāne e ho'okahakaha ana i mua o nā moa wahine. 'A'ole nō i mio loa ke ka'a i ia manawa. Ho'okahi wale nō mea e koe ana a pa'a mio loa ke ka'a o Kaua, 'o ka pāpale huila nani loa. 'O ia ihola nō ka mea e lilelile ai ka holo 'ana o ke ka'a.
No'ono'o ihola ua mau keiki nei i ka hana e loa'a mai ai he mau pāpale huila mio, no ka mea, 'a'ole a lākou kālā e kū'ai aku ai. I ia nūnēnūnē 'ana, komo wale ihola ka mana'o i loko o Ha'a, kahi hoa o Kaua, e hele lākou 'ekolu, me kekahi hoa aku, 'o Lulu, i ka 'aihue pāpale huila Cadillac, 'oiai ma ia wā, 'o ia nō nā pāpale huila mio loa. Kānalua ihola o Kaua i ka hana 'aihue. 'O ke akamai loa na'e o kona mau hoa i ka waha palu, 'o ko ia nei 'ae akula nō ia. Nīnau akula 'o Kaua iā Ha'a, “Aia lā i hea kahi e loa'a mai ai ka pāpale huila Cadillac?” Pane maila kēlā, “Aia i Waikīkī, kahi o ka po'e waiwai. He 'aihue pono kēia, no ka mea, 'a'ole e 'eha ka po'e hiehie o Waikīkī i ka lilo aku o ka pāpale huila.”
I ia ahiahi, kau lākou 'ekolu ma luna o ke ka'a o Kaua a kalaiwa akula i Waikīkī. 'O ia holoholo nō ia a 'ike akula lākou he ka'a Cadillac e kū ana ma ka'e o ke alanui. Mana'o ihola 'o Kaua 'o ia ana nō ke ka'a Cadillac e loa'a mai ai nā pāpale huila e nani ai kona ka'a. 'O ka mea 'āpiki na'e, aia ua ka'a nei ma ke alanui 'o Kūhiō, kahi e kā'alo'alo nui 'ia e ka po'e māka'ika'i a kū'ai hele ho'i. Pi'i a'ela ka pīhoihoi a me ka ha'alulu ho'i o nā keiki. Eia na'e, ua kālele nui ko lākou no'ono'o i ka pāpale huila lilelile e nani ai ke ka'a, ka mea ho'i e lilo ai lākou i mea nui i mua o nā wāhine. A lilo ia mana'o i mea e hapa mai ai ka hopohopo. 'O ke kalaiwa akula nō ia a kokoke i ke ka'a Cadillac me ka pa'a o ka hao 'ōhiki i ka lima. I ka ho'okū 'ia o ke ka'a, 'o ka lele akula nō ia o lākou i waho, a me ka wikiwiki loa, ho'ō 'ia ihola ka hao 'ōhiki. He une aku, a he une mai, hemo a'ela nā pāpale huila. 'O ko lākou lele a'ela nō ia ma luna o ko lākou ka'a me ka pa'a o ka pāpale huila i ka lima. A iā lākou e hue aku ana, kani ka leo hulō me ka piha ha'aheo, a hū a'ela ho'i ka mana'o no kā lākou hana maika'i he 'aihue. Eia nō na'e, ua oki koke ihola ka le'ale'a i ka 'upu 'ana a'e o ka ho'omana'o 'ana o Kaua, he 'ekolu wale nō pāpale huila i loa'a mai!
———
E ho'ouna 'ia mai na ā leka iā māua, 'o ia ho'i 'o Laiana Wong a me Kekeha Solis ma ka pahu leka uila ma lalo nei:
>> kwong@hawaii.edu
>> rsolis@hawaii.edu
a i ‘ole ia, ma ke kelepona:
>> 956-2627 (Laiana)
>> 956-2627 (Kekeha)
This column is coordinated by Kawaihuelani Center for Hawaiian Language at the University of Hawai'i at Mānoa.

robotstxt: allowed

filter: keep


text:
For Saturday, February 18, 2012
POSTED: 01:30 a.m. HST, Feb 18, 2012
LAST UPDATED: 01:55 a.m. HST, Feb 18, 2012
Synopsis: A native of Ho'olehua successfully defends her M.A. thesis under Kawaihuelani Center for Hawaiian Language.
———
Welina e nā makamaka heluhelu. He nū 'oli kā ko 'oukou mea kākau i kēia lā. 'O ia ho'i kēia, i ka Pō'akolu nei, ua mōhala a'ela kahi pua 'ōiwi o Ho'olehua. 'O Kalei Kawa'a nō ia. 'Eā, e nā hoa puni heluhelu nūpepa o ke au kahiko, he mamo nō 'o Kalei, he mo'opuna kualua ho'i, na John Wise, kahi mea kākau kaulana a kākou i 'ike ai ma mua. A 'o kekahi ho'i ia (Wise) o nā kānaka i noho mua ma ka 'āina ho'opulapula Hawai'i ma Ho'olehua. A 'o Ho'olehua nō ka 'āina a Kalei i ho'oheno aku ai ma kāna hō'ike'ike a ha'i 'ōlelo ho'i no kāna pepa nui o ka polokalamu laeo'o o Kawaihuelani.
Ua kāko'o 'ia ua Kalei nei e kona 'ohana, aia nō kona kupunakāne, kona kaikaina a me kona kaikunāne a me nā hoa aloha he nui. A ma laila nō ho'i kona mau mākua, 'a'ole na'e ke kino i hiki mai i O'ahu nei. Ma o ke kamepiula lāua 'elua i komo mai ai i loko o ka lumi a Kalei e ha'i 'ōlelo ana.
'O kekahi mea waiwai loa a Kalei i hō'ike mai ai, 'o ia ke 'ano o ka noi'i 'ana aku i nā kumu waiwai e pono ai kāna pepa. 'O kahi mea nui, e like me kāna i 'ōlelo ai, he kama'āina 'o ia nei no ia 'āina. 'A'ole 'o ia he malihini e komo wale aku ana i ia 'āina me ka nīele a maha'oi paha. Wahi a Kalei, ua nui loa ke kōkua a me ke kāko'o 'ana o kona mau mākua. He aha ia mau hana kōkua a kāko'o ho'i? Na 'oukou nō, e nā makamaka heluhelu, e ki'i aku i kāna pepa laeo'o ma ka Hale Waihona Puke 'o Hamilton ma kēia hope aku, a e heluhelu aku 'oe, 'oiai, he mau mea hou aku nō e ulu ai ka hoi. Ho'omaika'i iā 'oe e Kalei a me kou 'ohana.
Mālama i nā kūpuna
Synopsis: Mahalo to those who gathered at Kawaiaha'o Church to protest and fight for our kūpuna.
———
'Auhea 'oukou e nā kānaka kūpa'a ma hope o ka 'āina, a ma hope ho'i o nā kūpuna o kākou, nā kānaka ho'i i 'ākoakoa aku nei ma ka Luakini 'o Kawaiaha'o i ka Pō'akolu nei no ka hō'ike 'ana aku i ko lākou mana'o kū'ē i ka hua'i 'ana i nā iwi kupapa'u o ko kākou po'e kūpuna.
Wahi a ka lohe, ua hiki aku ka nui o nā iwi kupapa'u i hua'i 'ia a'ela e nā kānaka e kūkulu aku nei ma ia 'āina, i ka 238 a 'oi aku. He nui loa ia, āhea lā e pau ai ia hua'i 'ana? Ke hiki aku i ka 300? I ka 500 paha?
Inā i pau ka 'eli 'ana aku i ka hua'i 'ana mai i ka iwi mua, inā ua maika'i wale 'o Kawaiha'o, hemolele i ka mālie. Eia na'e, ua noke aku nō lākou lā i ka 'eli 'ana a me ke kūkulu 'ana me ka nānā 'ole 'ana aku i ka pono o nā kūpuna i kanu 'ia ma laila a loa'a nā iwi kupapa'u he nui loa.
No ke aha lā e ho'okō 'ole 'ia nei ka makemake o nā mamo a nā kūpuna i kanu 'ia ma ia pā ilina? Ua noi aku kekahi o nā mamo i ka lunakānāwai i ka ho'ōki 'ana aku i ka 'eli 'ana ma laila a waiho iho nei he noi hou. No Waiākea paha ia lunakānāwai, kahi i holo ai ka 'ōlelo, “Waiākea pepeiao pulu'aha.”
———
E ho'ouna 'ia mai na ā leka iā māua, 'o ia ho'i 'o Laiana Wong a me Kekeha Solis ma ka pahu leka uila ma lalo nei:
» kwong@hawaii.edu
» rsolis@hawaii.edu
a i ‘ole ia, ma ke kelepona:
» 956-2627 (Laiana)
» 956-2627 (Kekeha)
This column is coordinated by Kawaihuelani Center for Hawaiian Language at the University of Hawai'i at Mānoa.


text:
POSTED: 01:30 a.m. HST, Dec 17, 2011
LAST UPDATED: 01:49 a.m. HST, Dec 17, 2011
Synopsis: What could possibly be next? With an ever-growing GMO issue, Aqua Bounty Technology brings “Frankerfish” to the plate.
Hui! E nā hoa makamaka o Kauakūkalahale mai uka mai a i kai, mai ka hikina a ka lā puka i Ha'eha'e a i ka mole 'olu o Lehua, aloha nui kākou. Ua hele a luhi paha nā maka i ka heluhelu 'ana i nā mo'olelo no ka GMO. Eia na'e, 'a'ole kēia he mo'olelo no ke kalo.
Kainō a mā'ona ka 'ōpū o ke kanaka 'epekema i ko koā uka. Eia kā, eia hou maila ua kanaka 'epekema lā e kā'ili aku ana i ko koā kai. E ka mea heluhelu, ua lohe paha 'oe no ka Frankerfish? Na Aqua Bounty Technologies i ho'ohānau ihola i ka i'a hou. Ki'i 'ia akula 'ekolu 'ano i'a. 'O ke kāmano, he i'a ia no ka moana. 'Elua 'ano kāmano o ke ki'i 'ana. 'O ke kāmano o ka Pākīpika me ke kāmano o ka 'Akelanika. 'O ka pout, he i'a ia no ke kai hohonu. Kama'āina ke kāmano iā kākou, akā malihini paha ka i'a pout. Kohu like ke kino o ka pout me he puhi lā ke nānā aku, akā he i'a nō na'e ia.He mau pewapewa kona, a he kualā nō ho'i. Pēnei ka hana a nā kānaka 'epekema. Ki'i 'ia ka hua o ke kāmano 'Akelanika, a hou 'ia ke ēwe o ke kāmano Pākīpika me ke ēwe o ka i'a pout i loko o ua hua lā. Hānau maila ka i'a, he kāmano GMO nō ho'i.
Wahi a Aqua Bounty Tech mā, 'a'ole i lako ka moana i ka i'a. E mahu'i ana lākou, e nele ana ka moana i ka i'a 'ole i ke au e hiki mai ana. No laila, ho'ohānau 'ia ka Frankerfish no ka pono o kākou. 'Oi aku kona nui ma mua o ke kāmano maoli, a 'oi aku ka wikiwiki o kona ulu 'ana. Ua hapa maila kona wā o ka ulu 'ana a nui ma mua o ke kāmano maoli. Kū nō i ke 'ano o ka ulu wikiwiki 'ana o ke kāmano o ka Pakipika. Ma muli o kona makua, 'o ka pout, hiki i kēia i'a GMO ke ulu i kēlā kau, kēia kau. 'A'ole pēlā ke kāmano maoli.
Nui ka hopohopo o ka lehulehu i ka 'oihana GMO pili i kēia i'a. 'O kēia kāmano GMO, he maka mua wale nō paha ia. Ke 'ae 'ia kēia 'oihana GMO no nā i'a, e 'ae 'ia ana paha ka hana GMO 'ana i nā 'ano holoholona like 'ole. E akahele o ho'ohānau 'ia nō paha ka pipi GMO a i 'ole ka pua'a GMO i ka wā e hiki mai ana!
I kēia manawa, e noi ana 'o Aqua Bounty Tech mā e 'āpono 'ia e ka FDA ua Frankerfish lā me ka hō'ike 'ole 'ana i ke kūlana GMO o ua i'a hou lā, 'o ia ho'i inā 'ae 'ia ke kū'ai 'ana aku i ua i'a pupuka lā, 'a'ohe mea e hō'ike ana he i'a GMO nō ia. 'A'ole e hiki ana i ke kanaka kū'ai i'a ke wae i ka i'a maoli a i ka i'a GMO paha. 'O kēia hana ho'onalonalo a lākou, he hana malū wale ho'i ia. Me he mea lā, maopopo iā lākou, 'a'ole e kū'ai ana nā kānaka i ka i'a GMO. Ke kū'ai 'ole 'ia ka i'a, hoka! Nele loa o Aqua Bounty Tech mā i ke kālā 'ole.
E no'ono'o pono kākou no kēia 'oihana, a e maka'ala nō ho'i kākou i kona māhuahua 'ana ma kēia mua aku. Ua ki'i 'ia nā mea kanu o uka, a ke iho nei ke kanaka 'epekema i kai. E maka'ala o pau loa nā mea maoli, a 'o ka lāhui GMO ke kū i ka moku a no lākou 'o luna, no lākou 'o lalo, no lākou 'o uka, no lākou 'o kai, a no lākou nā wahi a pau.
E ho'ouna 'ia mai na ā leka iā māua, 'o ia ho'i 'o Laiana Wong a me Kekeha Solis ma ka pahu leka uila ma lalo nei:
» kwong@hawaii.edu
» rsolis@hawaii.edu
a i ‘ole ia, ma ke kelepona:
» 956-2627 (Laiana)
» 956-2627 (Kekeha)
This column is coordinated by Kawaihuelani Center for Hawaiian Language at the University of Hawai'i at Mānoa.


text:
For Saturday, September 22, 2012
POSTED: 01:30 a.m. HST, Sep 22, 2012
Synopsis: Is the American government really so worried about free speech rights?
———
Welina e nā makamaka puni heluhelu, 'o kahi po'o mana'o e kau a'ela i luna, he 'ōlelo ia, e hō'ike ana i ke 'ano ho'opunipuni o nā luna aupuni o 'Amelika. 'A'ole paha e pū'iwa ko 'oukou no'ono'o, a 'o ka pane mai paha a kekahi, “Kā! He mea ia i maopopo mai kinohi. Pēlā nō ke 'ano o ke kanaka kālai 'āina, a hana politika ho'i.” 'Ae, he 'oia'i'o nō ia, 'oiai, kāka'ikahi nā kānaka kālai'āina 'Amelika ho'opunipuni 'ole. Akā, he mau kānaka make ana paha ka hopena o kēia waha he'e 'ana. A 'o ka mea minamina, he mau ola nō i pō'ino ma muli o ua wahi ki'i 'oni'oni lā. A hiki i kēia lā, he 30 paha kānaka i make aku nei ma nā haunaele. A 'o kekahi, he luna 'Amelika nō, 'o ia ho'i, ka 'elele aupuni o 'Amelika no Libya.
He aha lā kēia ho'opunipuni 'ana o ia mau luna aupuni e make ai ke kanaka? He pili nō ia i ke ki'i 'oni'oni i kapa 'ia 'o ka “Innocence of Muslims.” Wahi a nā luna aupuni, he mea hō'ino nō ua ki'i 'oni'oni lā, akā, 'a'ohe wahi mana o ke aupuni 'Amelika e huki ai a e ho'opa'i ai paha i ka mea nāna i hana. 'O ka mea i pakele ai ua kanaka lā nāna i hana i ia ki'i 'oni'oni, 'o ia ho'i nā pono kīwila o 'Amelika, wahi a lākou luna aupuni.
He mana nō ko nā luna aupuni, akā, ua koho iho nei lākou, 'a'ole e ho'okō aku i ke kānāwai. Ma nā makahiki i ka'a hope aku nei (ma hope mai o ka lā 11 o Kepakemapa o ka makahiki 2001), ua hopu 'ia kekahi mau kānaka no ka 'ōlelo ho'omāke'aka 'ana. He 'ōlelo ho'māke'aka wale nō ia ma ke kahua mokulele. 'O kekahi, he haumāna Pelekane e lele ana mai Maiami aku a i Pelekania. 'Ōlelo pāhenehene a'ela 'o ia, e lawe ana 'o ia i ka pōkā pahū ma luna o ka mokulele. A 'o ia kona mea i hopu 'ia ai. He 'ōlelo ho'omāke'aka ia. 'O ka mea 'āpiki, nānā pono 'ia nā ukana a pau i kēia mau lā. No laila, e 'ike ana nā kia'i i ka 'oia'i'o a me ka 'ole paha o ia 'ōlelo. 'O ka hana kūpono wale nō paha, 'o ia ka noke 'ana aku i ke kueka'a pono i nā ukana a me ka lole paha o ia kanaka.
A i ka lā 21 o 'Aukake, ua hopu 'ia kekahi māka'i koa o Ikalia no ka ho'oweliweli ma ke kekelē 'elua ma hope o kona pāhenehene 'ana he pōkā pahū kāna, 'oiai 'o ia e kū laina ana. He aha ka mea e kau ai ka weli ma ia 'ano pāhenehene 'ana? He koina ka nānā pono 'ia 'ana o nā kānaka a pau a me nā ukana a lākou ma mua o ke e'e 'ana a'e ma luna o ka mokulele. Inā hala ka pōkā pahū i ke kia'i, i hewa iā ia.
'A'ohe kanaka e make ana i ia mau 'ōlelo ho'omāke'aka. 'O ia ki'i 'oni'oni na'e, 'o Innocence of Muslims, pau aku nei he 30 a 'oi iki i ka make, a e pi'i auane'i paha. Inā e kuhi ana kākou, he pono ka hopu 'ana i ke kanaka ho'omāke'aka i ka pōkā pahū, a laila, he pono nō ho'i paha ka hopu 'ia 'ana o ke kanaka nāna i hana iā “Innocence of Muslims,” ua 'oi aku ka 'ino o ka hopena ma mua o ia mau 'ōlelo ho'omāke'aka.
'Eā, 'a'ohe mahalo o ko 'oukou mea kākau i ka ho'oweliweli 'ia mai. Inā 'o ia ke kumu e kāpae 'ole 'ia nei ke ki'i 'oni'oni e 'Amelika, e 'ōlelo pēlā, mai kūpa'a ma hope o kahi 'ōlelo pulukeke, kohu 'ole.
———
This column is coordinated by Kawaihuelani Center for Hawaiian Language at the University of Hawai'i at Mānoa.


text:
Kei te kitea tēnei tupu puta noa i Aotearoa, te nuinga kei roto i ngā repo. Hurihia ai ōna kākano ināianei hei hinu, nā te mea kī tonu i te waikawa harakeke, tētahi waikawa ngako ‘waiwai’. E ai ki ngā tuhinga o mua he nui ngā hua pai o te harakeke, pēnei i te whakaora weratanga, mō te kōreke, mō te whara i te matā, me te wero a te oka.
Ko ōna paiaka ka whakamahia mō te maremare, mō te ngāhoahoa. I whakamahia kētia ngā rau mō te mate puku. I inumia te wai i whiwhi i te kōhuatanga o aua paiaka hei whakakapi i te hinu kātaroera.


text:
For Saturday, July 13, 2013
POSTED: 01:30 a.m. HST, Jul 13, 2013
LAST UPDATED: 11:42 a.m. HST, Jul 19, 2013
Synopsis: Instead of sending $17.9 milion a year outside of Hawai'i to improve revenue from the Hawaii Convention Center, use the money here in Hawai'i.
———
Ua kükala 'ia aku nei, he hui hou näna e ho'okele i ka Hale Mälama 'Aha ma Waikïkï, 'o AEG Facilities, ke hiki aku i ka lä mua o Ianuali o ka makahiki hou, 2014, 'o ia ka wä e ho'omaka ai ua hui lä i ka lawelawe 'ana i ka hana e pono ai, a he 'elima makahiki ka lö’ihi o ka palapala 'aelike.
'O SMG Hawai'i ka hui näna e ho'okele nei i ka Hale Mälama 'Aha a mai ka makahiki 1998 ka ho'okele 'ana, akä, e hiki koke ana ka hopena o kona palapala ‘aelike i ka hopena o këia makahiki. 'A'ole i ho'omau 'ia ka hana a SMG Hawai'i no ka mea, 'a'ole i nui ka loa'a. Ua mana'o 'ia, i ka hiki 'ana i ka makahiki 2008, 'o ke kälä malihini mäka'ika'i i loa'a mai ka Hale Mälama 'Aha, he $1.9 biliona. 'A'ole na'e pëlä. A he $1.9 biliona kälä, he pu'u nui loa ia e pono ai ko Hawai'i. 'O ka mea 'äpiki, 'o ka nui o ke kälä malihini mäka'ika'i i loa'a 'i'o mai ka Hale Mälama 'Aha, he $526 miliona o ka makahiki no nä makahiki he 10. He hapahä ia a 'oi iki aku, akä, he pu'u nui nö ho'i ia.
'O ka nui o ke kälä i lilo aku iä SMG Hawai'i i këlä me këia makahiki o ka palapala 'aelike, he 14 miliona a 'oi aku a emi mai paha o ka makahiki. A 'o AEG Facilities, e lilo aku ana he $17.9 miliona i ua hui lä i ka makahiki mua o ka palapala 'aelike. 'A'ole i möakäka ka nui o ke kälä ma ia hope aku, akä, he $17.9 miliona kälä o ka makahiki mua. A e lilo ana ia pu'u kälä i ka hui ma ka 'äina 'ë. 'Eä, e aho ka ho'okumu 'ia 'ana aku o nä külana hana külanakauhale a moku'äina paha a he ke'ena paha nona ia kuleana, 'o ia ho'i, ka ho'omähuahua 'ana i ka nui o ka loa'a mai ka Hale Mälama 'Aha mai. A laila, e lilo ana ka nui o ke kälä i ko Hawai'i.
Inä pëlä, he hiki paha ke hana pü ia ke'ena aupuni me nä haumäna o nä kula aupuni o Hawai'i no ka 'imi 'ana i wahi e kö ai ka makemake no ka Hale Mälama 'Aha, a inä koho 'ia ka mana'o o ka haumäna, e lilo kahi pu'u kälä nui i kona kula no ka ho'omaika'i 'ana i ke kahua a no ke kü'ai 'ana paha i nä pono. 'O ka mea nui, e lilo ana ka nui o ke kälä no ka pono o ko Hawai'i.
Ua 'ölelo 'o AEG Facilities, e mälama 'ia ana nä limahana he 70 a 'oi aku a emi mai paha o SMG Hawai'i, a no laila, e pa'a ana kahi mähele o ia pu'u kälä ($17.9 miliona) ma Hawai'i nei, akä, he mähele li'ili'i wale nö ia. Inä he ke'ena ko ke aupuni Hawai'i nona ke kuleana, a lilo ia pu'u kälä iä ia, 'o ka hapanui o ke kälä, ma Hawai'i nei nö e lü 'ia ai.
A maika'i paha ke uku 'ia ka hele kula nui 'ana o kekahi mau haumäna no ke a'o 'ana i ka hana e pono ai a laila, e hai 'ia ma hope o ka puka 'ana mai ke kulanui mai. E hana pü paha ia ke'ena aupuni me ke Ke'ena 'Oihana 'o Shidler o ke Kulanui o Hawai'i ma Mänoa.
'Eä, he nui nä ala e ho'omaika'i a e ho'opömaika'i ai i ko Hawai'i, akä, he pono ka nänä 'ana i ko Hawai'i o loa'a like auane'i ka 'ulu a Kamaiopili iä käkou. A e hoka ana ko Hawai'i.
———
E ho'ouna 'ia mai na ä leka iä mäua, 'o ia ho'i 'o Laiana Wong a me Kekeha Solis ma ka pahu leka uila ma lalo nei:
>> kwong@hawaii.edu
>> rsolis@hawaii.edu
a i ‘ole ia, ma ke kelepona:
>> 956-2627 (Laiana)
>> 956-2627 (Kekeha)
This column is coordinated by Kawaihuelani Center for Hawaiian Language at the University of Hawai'i at Mänoa.